《送方兵备赴蜀兼怀杨芳洲座主》
明代·廖希颜

西路元戎看仗节，南宫词赋起明经。
天门初日余残雪，江国浮云伴使星。
乘兴还移浣溪棹，几时同过草玄亭。
生憎杨柳催春发，故向愁边却尽青。

作者简介：明湖广茶陵人，字叔愚。嘉靖十一年进士。授高安知县，有异政。升工部主事，历山西提学副使，讲学河汾书院。官至浙江按察使。